1. **Szociálpolitikai és lakásgazdálkodási feladatok**

**Budapest Esély Nonprofit Kft.: 810502**

A Budapest Esély Nonprofit Kft. által 2022. évben ellátandó feladatokat tartalmazza 232 498 ezer Ft összegben:

|  |  |
| --- | --- |
| 1. | **Közfoglalkoztatási Közszolgáltatás Előirányzott Kompenzáció:** A közfoglalkoztatásról és a közfoglalkoztatáshoz kapcsolódó, valamint egyéb törvények módosításárólszóló 2011. évi CVI. tv. biztosítja a Budapest Esély Nonprofit Kft. közfoglalkoztatási feladatának keretét. Az új típusú közfoglalkoztatás legfőbb célja, hogy minél több munkára képes és kész, aktív korú, szociálisan rászoruló ember számára biztosítson átmeneti munkalehetőséget. A közfeladat végrehajtásának foglakoztatási része két célt foglal magában. * Egyrészről a fővárosi közüzemi vállalatoknál tartós foglalkoztatás elősegítése hajléktalan személyek számára,
* másrészt a közfoglalkoztatás szervezése, valamint a munkaerő-piaci esélyek javítását fejlesztő, tanácsadó, közvetítő szolgáltatások nyújtása.
 |
| 2. | **Munkaerő-piaci Közszolgáltatás előirányzott Kompenzáció:*** A munkaerőpiacon hátrányos helyzetű rétegek képzésének, foglalkoztatásának elősegítése, és a kapcsolódó szolgáltatások: képzések, tréningek, munkaerő-piaci egyéni és csoportos tanácsadások.
* Fővárosi Álláskereső Iroda működtetése VEKOP 8.1.2.16-2017 projekt keretén belül 2022. április 30-ig, majd Fővárosi Önkormányzat finanszírozásában
 |
| 3. | **Fővárosi Közegészségügyi Közszolgáltatás előirányzott Kompenzáció:** A közegészségügyi feladatok tekintetében a Fővárosi Közterület-fenntartó Zrt., valamint a Fővárosi Kertészeti Nonprofit Zrt. közszolgáltatási feladatait, hatáskörét nem érintő körben:* nem veszélyes/veszélyes hulladék gyűjtése, kezelése, ártalmatlanítása, újrahasznosítása;
* az illegálisan lerakott hulladék elszállítása;
* szennyeződésmentesítés, egyéb hulladékkezelés;

a Fővárosi Önkormányzat tulajdonában lévő, általa nem hasznosított ingatlanokon az emberi egészséget bármilyen módon veszélyeztető növények meghonosodásának, valamint terjedésének megakadályozása; és gyommentesítési feladatok elvégzése, ideértve különösen a parlagfű elleni védekezést, a növényvédelmi tevékenységről szóló 43/2010 (IV.23) FVM rendelet 2. § (1) bekezdés d) pontja alapján. |
| 4. | **Esélyegyenlőségi és foglalkoztatás-fejlesztési közszolgáltatás előirányzott Kompenzáció:** * a hatályos Települési Esélyegyenlőségi Program nyomonkövetése, beszámoló, integrációhoz kapcsolódó kutatásokban részvétel, szakmai ajánlások készítése
* a Fővárosi Települési Esélyegyenlőségi Program és megvalósítása keretében társadalmi integrációt támogató feladatok ellátása,
* TámogatLak Roma fiatalok hajléktalanná válását megelőző program
* Egymásra Lépni Tilos antidiszkriminációs kampány
 |

**Menhely Alapítvány: 830302**

A Menhely Alapítvány Fővárosi Hajléktalanügyi Konzorcium tagjaként – a 2150/2011. (VII. 14.) Főv. Kgy. számú határozattal elfogadott hajléktalanellátási koncepció alapján – a BMSZKI-val közösen végzi a területileg megosztott szolgáltatói feladatokat a Főváros **pesti** oldalán. A cím a Menhely Alapítvány által végzett feladatok (diszpécser szolgálat működtetése, krízisautók, speciális utcai szolgálatok működtetése, valamint első befogadó szálláshelyeket működtetése) támogatását tartalmazza.

**Magyar Máltai Szeretetszolgálat: 831302**

A Fővárosi Hajléktalanügyi Konzorcium tagjaként – a 2150/2011. (VII. 14.) Főv. Kgy. számú határozattal elfogadott hajléktalanellátási koncepció alapján – a BMSZKI-val közösen végzi a területileg megosztott szolgáltatói feladatokat a Főváros **budai** oldalán. A cím a Magyar Máltai Szeretetszolgálat által végzett feladatok (diszpécser szolgálat működtetése, krízisautók, speciális utcai szolgálatok működtetése, valamint az első befogadó szálláshelyek működtetése) támogatását tartalmazza.

**Fővárosi Szociális Közalapítvány: 830602**

Az előirányzat teljes egészében a közalapítvány működési kiadásaira biztosít fedezetet.

**Motiváció Alapítvány: 833002**

A Fővárosi Közgyűlés 2016. december 7-i ülésén elfogadta Budapest Főváros Helyi Esélyegyenlőségi programját a 2017-2022. évekre vonatkozóan.

A címen szereplő összeggel a Fővárosi Önkormányzat hozzájárul a Motiváció Alapítvány – munkaerőpiaci szempontból hátrányos helyzetű, valamint fogyatékkal élő személyeket támogató – feladatainak működési kiadásaihoz az alábbi tevékenységek ellátása érdekében:

* A Főváros területén személyi segítést, szállító szolgáltatást és információs tanácsadást

biztosító szolgálatok működtetéséhez.

* A Főváros területén és a központi régióban működő támogató szolgálatok összehangolásához.
* A Főváros területén és a központi régióban működő támogató szolgálatok számára

szakmai tanácsadás biztosításához, szakemberek képzésében való részvételhez.

* A Főváros általános és középiskolai tanulói számára a fogyatékossággal élő személyek, valamint megváltozott munkaképességű emberek elfogadását segítő iskolai programok szervezéséhez.
* Minden munkavállaló számára egy évig utókövetést biztosítanak.
* Az akadálymentesítési tanácsadás nyújtásával összefüggő feladatok ellátásához.
* A fogyatékos fiatalok re/integrációját segítő szolgálatának (röviden: FFRISS) és jogsegély szolgálatának kiadásaihoz nyújt támogatást.
* A fogyatékossággal élő személyek, valamint megváltozott munkaképességű emberek számára jogi tanácsadás biztosításához.

**Budapest lakásrezsi támogatás (Hálózat BDDH Alapítvány): 838902**

A Fővárosi Közgyűlés által elfogadott fővárosi lakásrezsi-támogatásról szóló 30/2020. (VI.5.) önkormányzati rendelet alapján a Hálózat-Budapesti Díjfizetőkért és Díjhátralékosokért Alapítvány (továbbiakban: Alapítvány) támogatást nyújt az arra rászoruló és díjtámogatásra jogosultak részére, úgy hogy a fővárosi lakásrezsi-támogatás keretében díjtámogatásban részesülő személy a közszolgáltatás után fizetendő díjból meghatározott pénzösszeg megfizetése alól mentesül olyan módon, hogy a szolgáltatónak a közszolgáltatási szerződés szerint fizetendő díjnak csak a támogatási összeggel csökkentett részét köteles a közszolgáltatási szerződésben meghatározottak szerint megfizetni, a díj fennmaradó részét mint támogatási összeget pedig a Fővárosi Önkormányzat által nyújtott támogatásból az Alapítvány  fizeti meg a szolgáltató részére.

A címen lévő összeg évente családonként 24 000 Ft összegben nyújt fedezetet az önhibájukon kívül rászorulók és díjtámogatásra jogosultak lakhatási támogatásához.

**DHK-s tartozások: 880301**

A DHK Hátralékkezelő és Pénzügyi Szolgáltató Zrt. (DHK Zrt.) a távhőszolgáltatási díjtartozások behajtásával foglalkozik. A tszt. 44. § (3) bekezdés szerint, amennyiben bérlővel/használóval szemben folyamatban lévő eljárásban nem tudja behajtani a tartozást, a tulajdonosnak sortartó kezesként a tartozást meg kell fizetnie. Közel 10 év után 2020-ban járt el először érdemben a DHK, 24 millió Ft összeggel kapcsolatosan indított eljárást a Főváros tulajdonában lévő lakások bérlői/használói által korábbi időszakokban felhalmozott tartozásokkal kapcsolatosan, amelyek közül néhány eljárás behajthatatlanság miatt szünetel, bérlőnek/használónak nincsen végrehajtás alá vonható vagyona, ingója, ingatlana, így a Fővárosnak kell a tartozást jogi eljárásban felmerült költségekkel együtt megfizetnie.

A DHK Zrt. a 2021. évben is indított fizetési meghagyásos eljárásokat, azokkal kapcsolatosan is a fenti eljárás az irányadó.

**Pályázati támogatással vásárolt bérlakások kiadásai: 880601**

A bérlőkkel szembeni követelések érvényesítése érdekében felmerülő költségek (perköltségek, végrehajtás, fizetési meghagyás, igazgatási szolgáltatási díjak) fedezetét tartalmazza.

**Csótánymentesítés: 881701**

Az előirányzat a Fővárosi Önkormányzat által fenntartott budapesti székhellyel, illetve telephellyel rendelkező szociális intézmények csótánymentesítésére, illetve a csótánymentes állapot fenntartására biztosít fedezetet. A fedezet vonatkozásában a Fővárosi Közgyűlés 423/2017.(04.05.) Főv. Kgy. számú határozatával hagyta jóvá.

**Szociálpolitikai feladatokhoz kapcsolódó kiadások: 880401**

A címen tervezett előirányzat a gondozási szükséglet felülvizsgálatához szükséges szakértői díjakra, egészségügyi szolgáltatásokra, a Menhely Alapítvány használatában lévő ingatlan közös költségének fedezetére, a felmerülő közigazgatási hatósági eljárási illetékekre és díjakra, valamint az ágazat támogatási programjaira nyújt fedezetet.

**Települési támogatás: 884201**

A 2011. évi CLXXXIX. törvény. 23. § (4) bekezdése, az 1993. évi III. törvény 7. §., 25. §, 45. §., valamint a 15/2015. (II. 25.) Fővárosi Közgyűlés rendelete alapján a Fővárosi Önkormányzat által biztosított fedezet a Budapesten tartózkodó hajléktalanok segélyének, rendkívüli települési támogatásának kifizetéséhez szükséges.

**Fővárosi Önkormányzat tulajdonában lévő lakások üzemeltetése: 883401**

A bérlőkkel szembeni követelések érvényesítése érdekében felmerülő perköltségre, eljárási díjakra, végrehajtásra, fizetési meghagyásra, igazgatási szolgáltatási díjakra, pályázati úton történő bérlakások bérbeadásához szükséges hirdetésekre, a megkötendő bérleti szerződések közjegyzői okiratba foglalásának díjára, bérlőkijelölési joggal érintett üres lakások közös költségének, közüzemi díjainak fedezetére tervezett összegeket tartalmazza.

**Lakásmobilitás: 889001**

A Fővárosi tulajdonú, illetve bérlőkijelölési joggal érintett nyugdíjasházi lakások bérlőinek felmondását követő kiköltözése esetén fizetendő pénzbeli térítésnek fedezetét tartalmazza, továbbá amennyiben a lakásbérleti szerződés közös megegyezéssel megszűnik és a bérlő nem fogadja el a neki felajánlott lakást, a pénzbeli térítés fedezetét tartalmazza.

**Drogprevenciós kiadások: 844602**

A címen a Budapesti Kábítószerügyi Egyeztető Fórum 2021. évi feladatainak megvalósításához szükséges 2022. évre áthúzódó fedezete került megtervezésre. Felhasználható kutatási tevékenységre, valamint a stratégia megalkotásához és a területen működő szervezetek részére egyedi támogatások biztosításához.

**Drogprevenciós Keret céltartaléka: 916202**

A címen a Budapesti Kábítószerügyi Egyeztető Fórum feladatainak megvalósításához szükséges fedezet került megtervezésre. Felhasználható kutatási tevékenységre, valamint a stratégia megalkotásához és a területen működő szervezetek részére kiírásra kerülő pályázatok, illetve egyedi támogatások biztosításához.